Hövding er gået konkurs

Medarbejderne hos svenske Hövding, der laver “airbags” til cyklister, har fået en træls “julegave”. Selskabet har nemlig søgt om konkurs. Det sker efter at svenske myndigheder har forbudt salget af den alternative cykelhjelm. Det fortæller selskabet på hjemmesiden:

“Årsagen til konkursbegæringen er, at den svenske forbrugermyndighed den 1. november 2023 indførte en midlertidig salgsstop for virksomheden og derefter den 15. december 2023 annoncerede et permanent salgsstop og tilbagekaldelse af produktet Hövding 3”.

Hövding ankede afgørelsen og Forvaltningsretten godkender Hövdings anmodning, som omstøder Forbrugerstyrelsens afgørelse, men selskabet mener, at skaden på forretningen er så stor, at det ikke er muligt at fortsætte virksomheden.

Baggrunden for myndighedernes beslutning er tv-progammet  Uppdrag granskning, der er svenskernes svar på DR’s Kontant. I programmet fremgik det, at Hövding 3 havde en designfejl, som virksomheden kendte til, men valgte ikke at fortælle offentligheden om.

I episoden kan man høre en konsulent hos Hövding i en skjult optagelse sige, at de “sender usikre Hövdings ud”, mens den administrerende direktør og viceadministrerende direktør er til stede i lokalet.

Det svenske firma har lavet sine cykelhjelme i tolv år og de har også været svært populære i Danmark.

Hövding er gået konkurs